Des de participem del compromís del Govern de Catalunya amb l'Agenda 2030 de Nacions Unides i volem contribuir a posar en valor com des dels fons i programes de la UE es contribueix a l'assoliment dels Objectius de Desenvolupament Sostenible (ODS).
L'Agenda 2030 per al desenvolupament sostenible és un pla d'acció de les Nacions Unides per respondre a la necessitat de disposar d'un marc consensuat d'actuació davant els reptes globals de la humanitat.
Aquest pla estableix 17 Objectius de Desenvolupament Sostenible (ODS) i 169 fites de tipus econòmic, social i ambiental.
Per traduir els objectius en accions efectives, Nacions Unides encoratja a desenvolupar respostes nacionals ambicioses per aplicar aquesta agenda i a crear aliances de col·laboració entre tots els països i actors per assolir els ODS.
L'Agenda 2030 aborda 5 grans àrees claus, conegudes com les cinc "P": persones, planeta, prosperitat, pau i partenariat.
Els ODS cobreixen àmbits com la pobresa, la desigualtat, la seguretat alimentària, la salut, el consum i la producció sostenibles, el creixement, l'ocupació, les infraestructures, la gestió sostenible dels recursos naturals, els oceans, el canvi climàtic, i també la igualtat de gènere, la pau, la inclusió social, l'accés a la justícia i les institucions responsables.
Els Objectius de Desenvolupament Sostenible (ODS)
El compromís del Govern de Catalunya
El Govern de Catalunya s'hi ha compromès mitjançant l'elaboració del Pla nacional per a la implementació de l'Agenda 2030 a Catalunya, amb la participació de tots els departaments, i l'impuls de l'Aliança Catalunya 2030, un partenariat entre actors públics i privats on es compartiran els compromisos de país per fer realitat els ODS.
Perquè és important la qüestió del finançament dels ODS?
L'any 2015 les principals institucions financeres internacionals van emetre un comunicat conjunt a les portes de la tercera Conferència Internacional pel Finançament del Desenvolupament d'Addis Abeba, expressant la necessitat de generar aliances per augmentar els recursos destinats a l'Agenda 2030.
L'Agenda d'Acció d'Addis Abeba insta a mobilitzar recursos nacionals, inversions financeres públiques i privades internes i internacionals, agents productius i cooperació internacional pel desenvolupament pública i privada, com també l'insta a garantir la sostenibilitat del deute, la governança del comerç internacional i el sistema financer multilateral amb el lideratge de les Nacions Unides.
El 2015 es va aconseguir una gran fita amb l'adopció de l'Agenda d'Acció d'Addis Abeba, un nou marc global per al finançament del desenvolupament sostenible, que alinea el finançament i les polítiques amb les prioritats econòmiques, socials i mediambientals.
Des de us volem ajudar a trobar el finançament europeu més adient per a assolir cadascun dels objectius de desenvolupament sostenible (ODS).
Cada setmana us presentarem un o més ODS i les possibilitats de finançament europeu per a implantar-los.
Us explicarem els programes més adients, fent una breu descripció de cada fons o programa de finançament, i us mostrarem algunes convocatòries associades a aquells programes.
A més a més, anirem destacant projectes d'èxit relacionats amb els objectius de cada ODS que ja s'estiguin portant a terme a Catalunya.